**Z A P I S N I K**

sa 32. sjednice Općinskog vijeća Općine Rakovica održane 18.rujna 2024. godine u Vijećnici Općine Rakovica, Rakovica 7, s početkom u 15,00 sati.

**Sjednici su nazočni vijećnici**: Zoran Luketić, Milan Hodak, Ante Franjković, Blanka Pavlić, Davor Salopek, Josipka Vuković i Semir Čović

**Sjednici nisu nazočni**: Damir Špehar i Ivan Vuković, nisu ispričali izostanak

**Ostali nazočni**: Mihovil Bićanić općinski načelnik, Ana Grašić, pročelnica JUO, Mihaela Stepić administrativna tajnica i visa stručna suradnica za Proračun i financije Vesna Dukić Salopek.

Predsjednik Općinskog vijeća Zoran Luketić otvara 31. Sjednicu, pozdravlja nazočne, konstatira da je na sjednici nazočno 7 vijećnika i postoji kvorum pa se prelazi na

***UTVRĐIVANJE DNEVNOG REDA:***

*1. Vijećnička pitanja i prijedlozi*

*2. Usvajanje zapisnika s 31. sjednice Općinskog vijeća*

*3. II. Izmjene i dopune Proračuna Općine Rakovica*

*4. Polugodišnji izvještaj o izvršenju proračuna Općine Rakovica za razdoblje 01.01.2024.- 30.06.2024*

***Dodatna točka:***

*5. Program o izmjeni i dopuni Programa građenja komunalne infrastrukture za 2024. Godinu*

**ZAKLJUČAK: Predloženi Dnevni red 32. sjednice Općinskog vijeća Općine Rakovica prihvaća se jednoglasno /s glasova ZA, 0 glasova PROTIV i 0 SUZDRŽANIH glasova**

1. **Vijećnička pitanja i prijedlozi**

**Vijećnik Milan Hodak** javlja se za riječ, postavlja pitanje načelniku za provođenje postupka smanjenja komunalnog doprinosa za socijalno ugrožene I postavlja pitanja vezano uz spomenik branitelja u Drežnik Gradu vezano uz pomicanje spomenika Hrvatskih branitelja.

**Općinski načelnik Mihovil Bićanić** odgovara da se treba kroz nekoliko dana naći s velečasnim Dinom Ruočićem iz Drežnik Grada te će vidjeti gdje će točno pomaknuti spomenik kako bi se s ceste mogao vidjeti kako treba i nebi nikom smetao. Pročelnica JUO Ana Grašić govori da je Odluka o smanjenju naknade donešena na 30. Sjednici Općinskog vijeća. U petak je dogovoren sastanak s kolegicom Anom Rubčić kako bi složili prioritete po Odluci, izvučeni su najugroženiji koji imaju 100postotno oslbođenje od plaćanja naknade te bi u ponedjeljak moglo krenuti izdavanje rješenja.

**Vijećnik Semir Čović** postavlja pitanje vezano uz Hrvatsku poštu, zanima ga da li će se ona zatvoriti te da li će se negdje premjestiti. Općinski načelnik Mihovil Bićanić govori da su za sada zgrada Hrvatske pošte i Područna škola Braće Pavlić u Drežnik Gradu zatvorene privremeno te imaju oznaku žute boje, odnosno žute naljepnice jer su ošetećene u potresu te ih kao takve nije moguće koristiti. Isto tako, pregledat će se šteta i isplanirati konstruktivna obnova obje zgrade. Hrvatskoj pošti predložene su neke od lokacija za premještaj no nažalost im je previli trošak najma. U sljedećoj godini obnoviti će se obje zgrade i ponovno početi raditi.

**Predsjednik Općinskog vijeća Zoran Luketić** predlaže da se krene s imenovanjem trgova kako je već duže vrijeme i planirano, jedan trg zvao bi se Trg Dr. Franje Tuđmana koji bi se nalazio preko puta zgrade općine u Rakovici, a drugi bi se nalazio u Rakovici na placu s nazivom Trg Hrvatskih branitelja. Na sastanku udruge branitelja RH zauzeli su oštar stav da se imenovanje trgova i ulica odužilo te smatra da je potrebno za 30. Obljetnicu imenovati ova dva trga. Općinski načelnik pričao je s kiparom koji bi također izradio biste, iduće godine planiralo bi se naručivanje kipova I sredstva u Proračunu.

1. **Usvajanje zapisnika s 31. sjednice Općinskog vijeća**

Vijećnici su zapisnik dobili uz poziv za sjednicu / u skraćenom pismenom obliku i tonski snimak na CD-u) pa predsjednik isti daje na raspravu, a kako nije bilo primjedbi donosi se

**Zaključak: s 7 glasova ZA, 0 glasova PROTIV i 0 SUZDRŽAN glas/ usvaja se zapisnik sa 31. Sjednice Općinskog vijeća**

1. **II. Izmjene i dopune Proračuna Općine Rakovica**

Predstavnica po ovoj točci je pročelnica Ana Grašić, pozdravlja nazočne te ukratko pojašnjava II. Izmjene i dopunekoje su provedene zbog toga što smo mi, Grad Slunj, te općine Cetingrad i Krnjak sklopili ugovor s Županijskom Upravom za Ceste (ŽUC) vezano uz cestu Kordunski Ljeskovac, bilo je potrebno u Proračun uvrstiti Izvor Prihoda s kojim će se troškovi za ceste podmirivati po dostavljenim računima i okončanim situaacijama, svi troškovi za cestu podmiriti će se iz Županijske Uprave za Ceste.

**Zaključak: s 7 glasova ZA, 0 glasova PROTIV i 0 SUZDRŽAN glas/ usvajaju se II. Izmjene i dopune Proračuna Općine Rakovica**

1. **Polugodišnji izvještaj o izvršenju proračuna Općine Rakovica za razdoblje 01.01.2024.- 30.06.2024**

Predstavnica po ovoj točci je Vesna Dukić Salopek, govori kako je Proračun Općine Rakovica za 2024. godinu sa projekcijama za 2025. i 2026. godinu usvojen na 22. sjednici Općinskog vijeća Općine Rakovica. Isti je uravnotežen u ukupnom iznosu od 3.952,437,00 eura. U izvještajnom razdoblju ostvareno je oko 39% od planiranih ukupnih prihoda ukupno u visini 1.200.202,26 eura te 20% od planiranih ukupnih rashoda što je iznos od 804.380,50 eura. Rezultat poslovanja Općine Rakovica na dan 30.06.2024.godine predstavlja višak prihoda u ukupnom iznosu od 1.289.622,01 eura te se kao takva prenose u buduće razdoblje. Napominje da za dodatna pitanja stoji na raspolaganju.

Predsjednik Općinskog vijeća Zoran Luketić pohvaljuje opširno obrazloženje te ga zanima na što se odnose ostala potraživanja. Vesna Dukić Salopek kaže da trenutno ne može ući u Program da pogleda stavke no dostaviti će informacije kroz nekoliko dana.

**Zaključak: s 7 glasova ZA, 0 glasova PROTIV i 0 SUZDRŽAN glas/ usvaja se Polugodišnji izvještaj o izvršenju proračuna Općine Rakovica za razdoblje 01.01.2024.- 30.06.2024.**

1. **Program o izmjeni i dopuni Programa građenja komunalne infrastrukture za 2024. Godinu**

Predstavnica po ovoj točci je pročelnica Ana Grašić, ovaj Program donosi se uz II. Izmjene i dopune Proračuna Općine Rakovica zbog sanacije kolnika Kordunski Ljeskovac. U članku 2. umjesto 954.000,00 EUR mijenja se te sada glasi 3.260.000,00 EUR. U članku 2. stavku 1. dodali smo još prihode od pomoći od izvanproračunskog korisnika odnosno od ŽUC-a.

**Zaključak: s 7 glasova ZA, 0 glasova PROTIV i 0 SUZDRŽAN glas/ usvaja se Program o izmjeni i dopuni Programa građenja komunalne infrastrukture za 2024. Godinu**

Kako nije bilo daljnje rasprave odgođena 32. sjednica Općinskog vijeća završava u 16:00 sati.

Zapisnik vodila Predsjednik Općinskog vijeća Mihaela Stepić Zoran Luketić, bacc. Oec.